Toate cele trei proiecte majore propuse de USR, respinse de conducerea Camerei Deputaților. Fără penali, alegeri locale în două tururi și abrogarea recursului compensatoriu, boicotate de PSD, UDMR și Pro România

Proiectele de lege pentru cele trei mari inițiative ale USR – Fără penali în funcții publice, alegerea primarilor în două tururi și abrogarea recursului compensatoriu – au fost respinse luni de Comitetul liderilor de grup din Camera Deputaților, ceea ce înseamnă că nu vor putea fi puse pe ordinea de zi a camerei pentru vot.

Cum s-a votat în Comitetul liderilor, potrivit informațiilor G4Media.ro:

Fara penali:

Pentru: PNL, USR, PMP, Minorități

Abținere: PSD și Pro România

Alegeri primari în 2 tururi:

Pentru: PNL, USR, PMP

Abținere: PSD și Pro România

Nu au votat: Minoritati

Abrogarea recursului compensatoriu:

Pentru: PNL, USR, PMP

Abținere: PSD și Pro România

Minoritatile nu au votat

De remarcat că grupul UDMR nu a participat la întâlnire.

Dan Barna, liderul USR, a anunțat luni că partidul său condiționează susținerea guvernului Orban de votarea celor trei mari proiecte.

Comitetul liderilor grupurilor parlamentare este alcătuit din liderii grupurilor parlamentare sau din locţiitorii acestora. Are ca atribuţie probarea ordinii de zi a şedinţelor Camerei Deputaţilor şi programul de lucru al acesteia, precum şi modificările sau completările aduse ordinii de zi sau programului aprobat.